Barbie (film)

Barbie er en amerikansk fantasy-komedie fra 2023 regissert av Greta Gerwig, som også skrev den sammen med Noah Baumbach. Den er basert på Barbie-leketøysdukkene av Mattel, og er den første live-action Barbie-filmen etter en rekke dataanimerte- rett på video- og nett-TV-filmer. Filmen følger Barbie (Margot Robbie) og Ken (Ryan Gosling) på en reise for selvoppdagelse etter en eksistensiell krise. Blant andre America Ferrera, Kate McKinnon, Issa Rae, Rhea Perlman, og Will Ferrell spiller birollene.

Handlingsreferat 
Den stereotypiske Barbie og andre dukker bor i Barbieland, et matriarkalsk samfunn med forskjellige varianter av Barbie-dukker og Ken-dukker. Det bor også forskjellige utgåtte modeller der, som blir behandlet som utstøtte på grunn av deres ukonvensjonelle egenskaper. Ken tilbringer dagene sine med å leke på stranden, og vurderer dette som yrket deres. Men Barbie-dukkene har prestisjetunge stillinger som leger, advokater eller politikere. Ken ønsker et nærmere forhold til Barbie. Men Barbie avviser ham til fordel for andre aktiviteter, og vennskap med andre kvinner. Men under en sosial sammenkomst blir Barbie plutselig rammet av bekymringer over sin egen dødelighet.

Over natten utvikler hun dårlig ånde, cellulitter og får problemer med føttene, noe som forstyrrer de vanlige rutinene hennes. Barbie forsøker deretter å finne barnet som leker med henne i den virkelige verden, i håp om å kurere plagene hennes. Ken blir også med på dette, noe Barbie motvillig går med på. Den administrerende direktøren for Mattel, skremt over deres tilstedeværelse, gir ordre om at dukkene skal gjenfanges. Barbie sporer opp eieren hennes, en jente som heter Sasha. En forvirret Barbie oppdager at Gloria, en Mattel-ansatt og Sashas mor, utilsiktet hadde sørget for Barbies eksistensielle krise etter at Gloria begynte å leke med Sashas gamle Barbie-leker i en lignende tilstand.

Med hjelp fra Gloria og Sasha reiser de til Barbieland, samtidig som Mattel-ledere tar opp jakten på dem. I mellomtiden lærer Ken mer om det patriarkalske systemet, og han føler seg respektert for første gang. Tilbake til Barbieland overtaler han de andre Ken-dukkene til å ta over kontrollen, og Barbie-dukkene blir indoktrinert til underdanige roller - som hyggelige kjærester, husmødre eller hushjelper. Barbie forsøker uten hell å overbevise Ken og de andre Barbiene om å gå tilbake til hvordan ting var tidligere. Hun blir deretter deprimert. Men Gloria holder en inspirerende tale om samfunnets motstridende forventninger til kvinner, og dette forbedrer Barbies selvtillit.

Barbiene manipulerer snart Ken-dukkene til å slåss seg imellom, noe som distraherer dem fra å innlemme mannlig overlegenhet i Barbielands grunnlov. Barbiene gjenvinner deretter kontrollen. Men etter å ha opplevd systemisk undertrykkelse for seg selv, bestemmer alle Barbiene seg for å rette opp i alle feilene i deres tidligere samfunn. De legger vekt på bedre behandling av Ken-dukkene, samt alle de gamle og utstøtte dukkene. Barbie og Ken ber hverandre om unnskyldning, og de erkjenner deres egne feil. Men Barbie er fremdeles usikker på hva som egentlig er hennes egen identitet.

Skuespillere 
 Margot Robbie som Barbie
 Kate McKinnon som Weird Barbie
 Issa Rae som President Barbie
 Alexandra Shipp som Writer Barbie
 Emma Mackey som fysiker-Barbie
 Hari Nef som Dr. Barbie
 Sharon Rooney som advokat-Barbie
 Ana Cruz Kayne som dommer-Barbie
 Ritu Arya som journalist-Barbiee
 Dua Lipa som havfrue Barbie
 Nicola Coughlan som diplomat-Barbie
 Mette Narrative som Barbie.
 Marisa Abela som Barbie
 Lucy Boynton som Barbie
 Ryan Gosling som Ken, ofte referert til som Beach Ken
 Simu Liu som turist-Ken
 Kingsley Ben-Adir som Basketball-Ken
 Scott Evans som en stereotypisk Ken
 Ncuti Gatwa som artist-Ken
 John Cena som Kenmaid, en havmann
 Rob Brydon som Sugar Daddy-Ken
 Tom Stourton som en Ken-dukke.
 America Ferrera som Gloria, en Mattel-ansatt
 Michael Cera som Allan.
 Ariana Greenblatt som Sasha, datteren til Gloria
 Genvieve Toussaint som en ung Sasha
 Rhea Perlman som Ruth Handler, med-grunnlegger av Mattel.
 Helen Mirren som en forteller
 Will Ferrell som daglig leder for Mattel
 Connor Swindells som Aaron Dinkins, en Mattel-ansatt
 Jamie Demetriou som finansdirektør for Mattel.
 Emerald Fennell som Midge
 Erica Ford som Skipper

Referanser

Eksterne lenker 
 
 

Filmer fra 2023
Filmkomedier fra USA
Fantasyfilmer fra USA
Engelskspråklige filmer
Filmer lagt til Los Angeles
Feminisme